Αγγελική Κανακάρη

Η Αγγελική Κανακάρη ήταν γυναίκα του Μπενιζέλου Ρούφου του πρεσβύτερου.

Γεννήθηκε στην Πάτρα και ήταν κόρη του ιερέα Κυριζή Κανακάρη και αδερφή των πλούσιων εμπόρων & προεστών Ρόδη και Λουκά, γόνων της αρχοντικής οικογένειας Κανακάρη. Το 1759 παντρεύτηκε δια απαγωγής τον έμπορο Μπενιζέλο Ρούφο, γόνο της αρχοντικής πατρινής οικογένειας, χωρίς όμως την άδεια των αδερφών της, οι οποίοι αντιτίθετο στον γάμο της εξαιτίας του καθολικού θρησκεύματος του γαμπρού.Στέφανος Θωμόπουλος, Ιστορία της πόλεως Πατρέων, Πάτρα 1999, Αχαϊκές εκδόσεις, Τόμος Β΄, σελ.313 Η "απαγωγή" της δημιούργησε μεγάλο σκάνδαλο καθώς και οι δύο εμπλεκόμενες οικογένειες θεωρούνταν από τις σημαντικότερες των Πατρών.

Το 1770, και ύστερα από την δολοφονία του Λουκά, ο Ρόδης Κανακάρης συμφιλιώθηκε με την αδερφή του, Αγγελική, με τον όρο ότι αυτή και τα τέκνα της θα βαφτίζονταν ορθόδοξα και ότι όσοι απόγονοι αυτής βαφτιστούν με το όνομα Λουκάς, Αθανάσιος και Ρόδης θα πρόσθεταν το επώνυμο Κανακάρης.Κώστας Τριανταφύλλου, Ιστορικόν Λεξικόν Πατρών, Πάτρα 1995, Τόμος Α΄, σελ.951 Απέκτησε δύο παιδιά, τον Αγγελή Ρούφο και τον Αθανάσιο Κανακάρη. Η Αγγελική ήταν φημισμένη για την ομορφιά της.Στέφανος Θωμόπουλος, Ιστορία της πόλεως Πατρέων, Πάτρα 1999, Αχαϊκές εκδόσεις, Τόμος Β΄, σελ.314

Αναφορές


Αγγελική
Αγγελική